b'\n_START_ARTICLE_\n\xc5\xa0pilmano apdovanojimas\n_START_PARAGRAPH_\n\xc5\xa0pilmano apdovanojimas (angl. Szpilman Award) - tai apdovanojimas skirtas u\xc5\xbe labai trumpai egzistuojan\xc4\x8dius k\xc5\xabrinius. Apdovanojimas pavadintas vokie\xc4\x8di\xc5\xb3 meninink\xc5\xb3 grup\xc4\x97s Szpilman vardu. Apdovanojim\xc5\xb3 tikslas skatinti kurti efemerinius k\xc5\xabrinius. Nuo 2003 m., kai buvo prad\xc4\x97tas rengti \xc5\xa1is renginys tai yra vienintelis tokio tipo meno apdovanojimas u\xc5\xbe efemerinius k\xc5\xabrinius. Apdovanojimai vyksta kiekvienais metais. Apdovanojim\xc4\x85 sudaro pinigin\xc4\x97 suma, kelion\xc4\x97 \xc4\xaf Cimochovizn\xc4\x85, Lenkijoje ir did\xc5\xbeiul\xc4\x97 kiekvienais metais pereinanti nugal\xc4\x97tojams taur\xc4\x97. Vykstant apdovanojimams teis\xc4\x97j\xc5\xb3 komisija pasirenka septynis kandidatus ir i\xc5\xa1renka vien\xc4\x85 nugal\xc4\x97toj\xc4\x85. Apdovanojimai vyksta Berlyne, Vokietijoje.\n_START_SECTION_\nIstorija\n_START_PARAGRAPH_\n2003 m. Vokietijos, Ofenbacho ir Frankfurto prie Maino universitet\xc5\xb3 studentai \xc4\xafk\xc5\xabr\xc4\x97 \xc5\xa0pilmano apdovanojimus. Prad\xc5\xbeioje gal\xc4\x97jo dalyvauti tik \xc5\xbemon\xc4\x97s i\xc5\xa1 Vokietijos, i\xc5\xa1 viso dalyvavo 17 dalyvi\xc5\xb3. 2004 m. buvo pakeistos taisykl\xc4\x97s ir leista dalyvauti visos Europos \xc5\xbemon\xc4\x97ms, i\xc5\xa1 viso dalyvavo 23 dalyviai. 2005 m. dalyvavo 173 dalyviai. Po met\xc5\xb3 buvo dar kart\xc4\x85 pakeistos taisykl\xc4\x97s ir konkurse gal\xc4\x97jo dalyvauti dalyviai i\xc5\xa1 viso pasaulio. 2006 m. dalyvavo 358 dalyviai, 2007 m. 203, 2008 m. 298, 2009 m. 375. Dalyviai yra i\xc5\xa1 daugelio pasaulio \xc5\xa1ali\xc5\xb3, tarp j\xc5\xb3 ir dalyviai i\xc5\xa1 Lietuvos.'